I mars 2008 deltok han i VM innendørs i Valencia. Han greide 2,27 i kvalifiseringen, og var blant de 9 som gikk til finalen. I finalen greide han 2,23 og 2,27 på første forsøk, men rev deretter tre ganger på 2,30. Dette holdt til 6.-plass. I sommer-OL 2008 i august deltok han for USA, og hoppet 2,25. Dette holdt ikke til en plass i finalen. Han endte på en delt 19.-plass i kvalifiseringsrunden totalt, og 8.-plass i sin kvalifiseringsgruppe (gruppe B). I september samme år fikk han bronse i IAAF World Athletics Final i Stuttgart, med 2,29.